সাইফুল স্ত্রী সায়মাকে যুক্তরাজ্যে নিয়ে যান ২০০৫ সালে। সায়মা ফেসবুকে খুব কম সক্রিয় ছিলেন। অল্প যেসব স্ট্যাটাস আছে, সবাই ধর্মভিত্তিক। তাঁর সর্বশেষ স্ট্যাটাস গত বছরের ১১ আগস্টে। নিকটাত্মীয়দের ধারণা, সাইফুলই পরবর্তী সময়ে স্ত্রীসহ পরিবারের অন্য সদস্যদের আইএসের মতাদর্শে উদ্বুদ্ধ করেন। সিরিয়ায় সাইফুল নিহত হওয়ার কিছুদিন আগে ঢাকায় তাঁর বাবা আবুল হাসনাত, ১৫ বছর বয়সী ভাই হাসানুল হক ওরফে গালিব মাহমুদ, ঢাকায় তাঁর তথ্যপ্রযুক্তিবিষয়ক প্রতিষ্ঠানের ব্যবস্থাপক ও শ্যালক তাজুল ইসলাম শাকিলসহ পাঁচজনকে জঙ্গি-সংশ্লিষ্টতার অভিযোগে গ্রেপ্তার করে গোয়েন্দা পুলিশ (ডিবি)।